Phocas Nikwigize

Phocas Nikwigize (s. 23. elokuuta 1919) oli ruandalainen roomalaiskatolinen piispa. Hänet vihittiin papiksi 25. heinäkuuta 1948 ja nimitettiin Ruhengerin hiippakunnan piispaksi 5. syyskuuta 1968. Piispaksi vihkiminen seurasi 30. marraskuuta. Pääkonsekraattorina toimi Amelio Poggi, jota avustivat André Perraudin ja Joseph Sibomana.Catholic-Hierarchy.org: Bishop Phocas Nikwigize

Nikwigize jäi eläkkeelle 5. tammikuuta 1996.

Nikwigize oli hutu. Hän pakeni Zaireen vuonna 1994 ja vietti yli kaksi vuotta toteuttaen kutsumustaan pakolaisleireillä.Former Rwandan Bishop Seized by Tutsi Rebels Hän katosi marraskuussa 1996 ollessaan matkalla takaisin kohti Ruandan rajaa. Aseistautuneiden miesten joukko otti hänen ajoneuvonsa haltuunsa, määräsi hänen seurassaan olleen papin palaamaan Zaireen ja vei piispan tuntemattomaan kohteeseen. Miehet olivat oletettavasti tutsien johtaman Demokraattisten voimien liitto Kongo-Zairen vapauttamiseksi -ryhmän tai siihen liittyvien ryhmien jäseniä.Amnesty.org: Document - Zaire / Rwanda: "Disappearances" / fear for safety 

 Lähteet 

Luokka:Ruandalaiset papit
Luokka:Katoliset piispat
Luokka:Vuonna 1919 syntyneet
Luokka:Kadonneet henkilöt